РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/161-20

10. новембар 2020. године

Б е о г р а д

ЗАПИСНИК

СА ШЕСТЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 10. НОВЕМБРА 2020. ГОДИНЕ

Седница је почела у 14 часова.

Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

Седници су присуствовали чланови Одбора: Адам Шукало, Верољуб Матић, Драгана Баришић, Бранимир Спасић, Дарко Лакетић, Лука Кебара, Ивана Николић, Мирослав Кондић, Сандра Божић, Марина Рагуш, Мира Петровић и Бранимир Јовановић.

Седници нису присуствовали чланови Одбора: Небојша Бакарец, Ђорђе Милићевић, Угљеша Марковић и Шаип Камбери.

На предлог председника, Одбор је већином гласова утврдио следећи:

Д н е в н и р е д:

1. Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини, 02 Број: 013-1540/20 од 10.11. 2020. године.

Председник Одбора је је констатовао да су сви присутни примили Одлуку Републичке изборне комисије о додели мандата Oливери Огњановић, Нини Павићевић и Војиславу Вујићу. Указао је и да се са предметном одлуком као и о Уверењима о избору народних посланика могу упознати у сиситему е– парламент.

Председник Одбора је предложио да се Народној скупштини поднесе Извештај са предлогом да Народна скупштина констатује потврђивање мандата новоизабраним народним посланицима: Оливери Огњановић, Нини Павићевић и Војиславу Вујићу.

Председник Одбора је предожио да у извештају буде одређен председник Одбора за известиоца на седници Народне скупштине.

Дискусије није било.

Одбор је на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је констатовао да су престанком мандата народном посланику Марку Ђурићу, изабраном са Изборне листе АЛЕКСАНДАР ВУЧИЋ – ЗА НАШУ ДЕЦУ и народним посланицима Новици Тончеву и Марији Јовановић, изабраним са Изборне листе ИВИЦА ДАЧИЋ - ''Социјалистичка партија Србије (СПС), Јединствена Србија (ЈС) - Драган Марковић Палма'', остала упражњена посланичка места у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверења о избору народних посланика Оливере Огњановић, изабране са Изборне листе АЛЕКСАНДАР ВУЧИЋ – ЗА НАШУ ДЕЦУ; Нине Павићевић и Војислава Вујића, изабрaних са Изборне листе ИВИЦА ДАЧИЋ - ''Социјалистичка партија Србије (СПС), Јединствена Србија (ЈС) - Драган Марковић Палма'' и утврдио да су подаци о избору народних посланика истоветни са подацима из Одлуке Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Оливери Огњановић, Нини Павићевић и Војиславу Вујићу.

За известиоца Одбора на седници Народне скупштине одређен је др Александар Мартиновић, председник Одбора.

\*\*\*

Седница је завршена у 14,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић